**Tsìng-tī ê jîn-sing** (hân-gú: 政治的人生), sī tsi̍t-pún Tiong-kiōng tē-19 kài tiong-iong tsing-ti-kio̍k siông-uí [en], hông tsàn-ū uî "Tiong-lâm-hái siú-si̍k tì-lông [en]" ê Ông Hóo-lîng sóo siá ê ji̍t-kì [en], tī 1995-nî iû Siōng-hái jîn-bîn tshut-pán-siā [en] tshut-pán. Tsit-pún ji̍t-kì, kì-lio̍k Ông Hóo-lîng ê kò-jîn sing-ua̍h, tsìng-tī lí-lūn gián-kiù, su-phîng kah iánn-sī tsok-phín sióng-sik; tuì sè-kài hām Tiong-kok, siā-huē būn-tê ê su-khó.

Tsū-sī
------

Tuì it-puann ê to̍k-tsiá kî-thāi ê kuann-tiûnn tsìng-tī sing-ua̍h kái-tho̍k, su tiong pīng-bô siap-ki̍p tio̍h. Teh tsū-sū tang-tiong, Ông Hóo-lîng án-ne kái-sueh: "Ē án-ne khí-miâ tsò "Tsing-ti ê jîn-sing" (政治的人生), pīng m̄-sī teh kóng tsi̍t-tsióng tsìng-tī ê king-li̍k. Tsū-án-ne, tio̍h-sī teh kóng, tsò tsi̍t-ê tsìng-tī ha̍k-tsiá, guá ê tuā-pōo-hūn sî-kan lóng iōng-lâi tsò guá-ê tsuan-gia̍p ha̍k-būn; kàu-kah, tsit-ê ha̍k-būn tsiàm-tio̍k guá tsua̍t tāi-pōo-hūn ê sing-bīng" (之所以起名為 "政治的人生", 並非指一種政治的經歷, 而是說, 作為一名政治學的學者, 我的大部分時間均用來作我的專業學問了, 以至這一學問占據了我絕大部分的生命).

Luē-iông
--------

Teh su tiong, to̍k-tsiá ē-tàng khui-sī Ông Hóo-lîngê kò-jîn sè-kài, kah hit ê sî-tāi ê siā-huē su-khó. Khang-khuè tsò-liáu tsiânn àm, Ông Hóo-lîng mā ài tsia̍h khong-sai-hū phàu-bīn tsí-iau. Siu--tio̍h Ji̍t-pún Kobe tāi-ha̍k [en] hóng-mn̄g iau-tshiánn, koh ài thiām tsi̍t-tui piau-tuann [en], tuann-lāi ê luē-iông iù-kàu "tshoo-tiong tá-tsi̍t-kang pit-gia̍p" ê piáu-keh, hōo Ông Hóo-lîng put-jiân kî-huân thòng-phue "Piáu-keh tsú-gī", tsuè-āu "hā-tīng kuat-sim buâi-khì, tòng-bē-tiâu tsit-khuán hîng ê tiâu-tsa". Ông Hóo-lîng sńg Tāi hù-ong (大富翁) ê iû-hì, bé-tē, tshá-kóo, tsuè-āu lóng su liáu-liáu. Pa̍t-lâng tshiánn Ông Hóo-lîng tsia̍h tsi̍t-tsiah 200 khoo ê tsîm-á hōo i suah-lâi kiann-tio̍h; Ông Hóo-lîng i siunn-tio̍h kan-khóo gín-á, koh su-khó bu̍t-kè kah hiān-si̍t ê khiàm-khuat lô-tsi̍p. Tsìng-tī lí-lūn hong-bīn, ji̍t-kì lāi-té Ông Hóo-lîng tsú-tiunn teh Tiong-kok tsit-khuánn ê tshiau tuā siā-huē; teh tsu-guân siong-tuì pîn-ha̍t ê tsîng-hóng hā, ing-kai tsi̍p-tiong li̍k-liōng thui-tsìn hiān-tāi-huà. M̄-kuh tsit-ê kuè-tîng, su-iàu thóng-it ê líng-tō kah hia̍p-tiau ê hi̍k-sim.Lî-tshiánn thóng-it tsè-tīng tsiàn-lio̍k hām tiâu-phuè li̍k-liōng, mā ū-huat-tōo lâi pó-tsìng kok-ka khiā-tī iú-lī ê kok-tsè tē-uī; ìng-tuì kok-tsè kìng-tsing, thui-tōng kok-ka ho̍k-hing.

Su-tiong kì-lio̍k, Ông Hóo-lîng ê ua̍t-to̍k kah kuan-iánn tsiânn-tsē, tsiàm bē-tsió ê phian-hok. Put-tān ū Huat-kok ê "Tsū-jiân kho-ha̍k" (自然科學) tsa̍p-tsì, To̍k-su [zh] tsa̍p-tsì (讀書 (雜誌)) tíng-tíng kî-khan; mā ū "So-thóo" (騷土), "Kiò-i̍k" (媾疫), "Thian-lia̍p" (天獵), "Tè-king" (帝京) tíng-tíng siáu-suat; iah-koh ū "Kū tsè-tōo kah Huat-kok tāi kik-bīng" (舊制度與法國大革命)' "Tsan Kok-huan" (曾國藩) tíng-tíng su-tsi̍k. Tsheh lāi ū hián-sī , Ông Hóo-lîng teh tsi̍t-nî ê tsi-kan ū khuànn "Kiann-too kì-sū" (京都紀事), "Ī-hîng 1" (異形1), "Óng-sū" (往事), Huî-hiám kuan-hē [en] (危險關係), "I̍k-sik hiat-àn" (浴室血案), Í hū tsi bîng [en] (以父之名), "Schindler ê bîng-tan [en]" (辛德勒的名單) tíng-tíng 10 guā-pōo tiong-guā ê iánn-sī tsok-phín.

Tsù-kái
-------

1. 1 2 3  "媒体：王沪宁22年前的"政治日记"写了啥？". *news.ifeng.com*. Goân-pún bāng-ia̍h Pó-chûn tī 2018-03-13. 2018-03-13 khòaⁿ--ê.  (Hàn-gí)
2. ↑  "为了忘却的记录 | 读王沪宁《政治的人生》(1994)". *www.sohu.com*. 2017-10-25. Goân-pún bāng-ia̍h Pó-chûn tī 2018-03-17. 2018-03-17 khòaⁿ--ê.  (Hàn-gí)

Tsham-ua̍t
----------

* Í hū tsi bîng (tiān-iánn) [en] (以父之名)
* Huî-hiám kuan-hē (sió-suat) [en] (危險關係)
* Schindler ê bîng-tan [en] (辛德勒的名單/Schindler ê miâ-tuann)
* Kobe tāi-ha̍k [en] (Kobe University)
* pió-keh [en] (piau-tuann)
* Ji̍t-kì [en]
* Pîng- tsong su [en]

Guā-pōo liân-kiat
-----------------

* 《政治的人生》本文 (Hàn-gí)
* 长篇小说《媾疫》自序 (Hàn-gí)